OpenLLM-France/wikimedia huggingface dataset:
# Bleach (manga)

Bleach zo ur manga japanat skrivet ha treset gant Tite Kubo. Heuliañ a ra istor ur c'hrennard anvet Ichigo Kurosaki, hag a vez fiziet ennañ galloudoù ar Soul Reaper—personelezh ar marv damheñvel ouzh an Ankou—eus ur Soul Reaper all, Rukia Kuchiki. Dre ar galloud-se ez eo rediet da zifenn an denelezh a-enep speredoù fallakr ha da sikour eneoù ar re varv da vont d'an neñv, ha dre-se e ya da weladenniñ bedoù tasmantoù lies.

## Liammoù diavaez

* Patrom:Jp Lec'hienn ofisiel
# Feulster gant armoù-tan e Stadoù-Unanet Amerika

Feulster gant armoù-tan zo un droienn politikel, ekonomikel ha sokiologel implijet evit ober anv eus ar milieroù a dud lazhet pe gloazet bep bloaz gant armoù-tan e Stadoù-Unanet Amerika.
E 2016, ur paotr stadunanat oadet etre 15 ha 24 bloaz en doa 70 a chañsoù ouzhpenn da vezañ lazhet gant un arm-tan keñveriet gant ur paotr eus Bro-C'hall pe Bro-Saoz. E 2022 e voe lazht 100 den ha gloazet kantadoù a re all bemdez gant feulster an armoù-tan en SUA.
E 2018, ar bloavezh diwezhañ gant sifroù, ar Centers for Disease Control and Prevention (CDC) hag an National Center for Health Statistics o doa istimet e oa bet lazhet 38 390 den gant armoù-tan, 24 432 emlazh en o zouez. Keidenn an dud lazhet dre armoù-tan a zo pignet eus 10,3 den dre 100 000 e 1999 betek 11,9 den dre 100 000 e 2018, ar pezh a dalvez 109 lazhadenn bemdez (tro 14 542 muntr ar bloaz). E 2010, e oa bet 19 392 emlazh gant un arm-tan, hag 11 078 lazhadenn gant un arm-tan en SUA. E 2010, 358 muntr a oa bet oc'h implij un arm-tan hir ha 6009 lazhet gant un arm-tan dorn; 1939 gant un arm-tan hep gouzout peseurt doare resis. E 2011, un hollad a 478 400 torfed marvus pe gant gloazadennoù a oa bet sevenet oc'h implij un arm-tan.
# De Lisle (karabinenn)

An De Lisle, anvet ivez De Lisle commando carbine, zo ur garabinenn-vorailh savet a ratozh-kaer evit nerzhioù ispisial ar Rouantelezh-Unanet da vare an Eil Brezel-bed. Brudet eo evit bezañ unan eus armoù-tan didrousañ an XXvet kantved, a-drugarez d'ar reduer-son tro-dro d'e ganol ha da elfennoù all.

## Istor ha deskrivadur

William Godfray de Lisle, un ijinour saoz ganet en ur familh gall a-orin, en doa savet karabinennoù didrouz kambret e .22 Long Rifle a-raok an Eil Brezel-bed evit lapineta. Dont a reas an ijinadennoù-mañ betek divskouarn ar major Malcolm Campbell, ha eñ e penn ar Combined Operations karget da gas raidoù e broioù Europa aloubet gant an Trede Reich e deroù ar brezel.
Campbell a c'houlennas gant De Lisle sevel evit e soudarded ur arm-skoaz didrouz kambret e 9 mm Parabellum. Ar patromoù kentañ kinniget ne ziskouezjont ket bezañ efedus-tre. De Lisle a ginnigas neuze implijout munisionoù .45 ACP, hag a zo subsonek. Sevel a reas ur garabinenn oc'h implijout kulasenn ur fuzuilh Lee-Enfield Mk III, karger ur bistolenn Colt M1911, kouch ur bistolenn-vindrailher Lanchester ha kanol ur bistolenn-vindrailher Thompson. Ouzhpennañ a reas ur pezh reduer-son tro-dro d'ar c'hanol. Ar gulasenn-vorailh a oa bet dibabet evit izelaat trouz an adkargañ e-keñver hini un arm aotomatek. Ne glever nemet son ar skoer o skeiñ gant an emors pa denner gant un De Lisle.
129 karabinenn de Lisle a voe produet etre 1942 ha 1945, ouzhpenn d'ar 17 pe 18 pimpatrom kinniget a-raok 1942. Implijet e voent e oberiadurioù-brezel kuzh e norzh Frañs hag er Reter-Pellañ. Servijout a rejont un tammig da vare brezel Korea, pe etre daouarn perc'henned vreizhveurat e Kevredad Malaysia a-enep d'an emsavadeg komunour etre 1948 ha 1960.

## Daveennoù

* 1 2 (fr) Carabine De Lisle Mk I war Arme et Passion (lennet d'ar 25/09/2024)
* 1 2 3 (fr) Carabine britannique à verrou, avec silencieux intégré ou «De Lisle Commando Carbine», war lec'hienn ar War Heritage Institute (lennet d'ar 25/09/2024)
* ↑ (fr) CARLOT Pascal, Carabine britannique, war Seconde-Guerre.net (lennet d'ar 26/09/2024)
* ↑ (fr) Mc NAB Chris, Armes à feu Encyclopédie visuelle, L'Imprévu, 2022, p. 141
# Mercedes de Acosta

Mercedes de Acosta, ganet d'an 1 a viz Meurzh 1893 e New York, marvet d'an 9 a viz Mae 1968, a oa ur skrivagnerez saoznek stadunanat, a orin spagnol.
Pevar fezh-c'hoari ganti a voe c'hoariet, ur romant ha tri dastumad barzhonegoù a voe embannet.
Hogen brudet eo dreist-holl abalamour d'he c'harantezioù lesbian gant maouezed brudet evel Marlene Dietrich, Greta Garbo, Alla Nazimova, Tamara Karsavina, Eva Le Gallienne, Isadora Duncan, Katharine Cornell, Maude Adams, Ona Munson, Adele Astaire (c'hoar da Fred Astaire) hag ivez Tallulah Bankhead, e-touez re all, meneget en he emvuhezskrid.

## He buhez

He zad Ricardo de Acosta a oa eus Cuba, he mamm Micaela Hernandez y Alba, a oa ur Spagnolez eus tiegezh brudet duged Alba. E 1920 e timezas Mercedes de Acosta gant Abram Poole (1882–1961), ul livour brudet, heñvelrevad evelti. Dizimeziñ a rejont en 1935.
E 1931 eo e reas anaoudegezh gant Greta Garbo. Diwezh o darempred, e 1944, a voe brasañ ranngalon he buhez.
En 1960 e voe embannet he levrad eñvorennoù, Here Lies the Heart, ma venegas holl he serc'hed. Meur a hini ne c'houzañvas ket ar brud roet d'o buhez prevez.
Mervel a reas en ankounac'h da 75 bloaz.

## Hec'h oberenoù

* Mercedes de Acosta, Here lies the heart, Ayer Co Pub, 1975. ISBN 0405073607
* Mercedes de Acosta, Six women in turmoil. Six plays, Southern Illinois University press, 2003. ISBN 0809325098

## Lennegezh

* «El secreto de la Garbo», gant Montero Glez, el levr Polvo en los labios (Editorial Lengua de trapo, 2012). diwar-benn an darempred etre Greta Garbo ha Mercedes Acosta .

## Levrlennadur

* McLellan, Diana (2001). The Girls: Sappho Goes to Hollywood. St. Martin's Griffin. ISBN 0-312-28320-2.
* Stern, Keith (2009), "de Acosta, Mercedes", Queers in History, BenBella Books, Inc.; Dallas, Texas, ISBN 978-1933771-87-8

## Liammoù diavaez

* (en) - Buhez Mercedes De Acosta - skeudennoù
* Mercedes de Acosta at the Internet Broadway Database
* Mercedes de Acosta Revisted
* Mercedes de Acosta: Playwright, Lesbian Pioneer and Lover to the Stars
* Mercedes de Acosta — One Woman's Meeting With Enlightenment
* The Awakener Magazine
* Lord Meher, pp. 1940, Bhau Kalchuri, Manifestation, Inc.

## Notennoù ha daveennoù

* ↑ Diego A. Vicente, «Montero Glez, nervio y estilo», revista ¡Wego!, 17 Genver 2013.
# Macbeth

Macbeth zo ur pezh-c'hoari gant William Shakespeare, an hini verrañ eus e drajediennoù, skrivet etre 1603 ha 1606, diwar-benn ur roue skosat, Macbeth, a renas en e vro etre 1040 ha 1057.
Kaoz zo ennañ eus dañjer ar c'hoant-galloud ha trubarderezh ar vignoned.

## Diwar-benn ar c'hoari

E Bro-Saoz e lârer eo ur pezh a sach ar gwallchañs war ar c'hoarierien, ha ne vez ket lâret e anv, met « The Scottish Play » (ar pezh skosat) a vez graet anezhañ.
Lady Macbeth a lavarer a zo diaes-meurbet da c'hoari d'ur vaouez, ha n'eus ket diaesoc'h er c'hoariva.

## Brezhoneg

Makbez, troet gant Roparz Hemon e 1939, Sterenn, 1941.
# Cédric Choplin

Cédric Choplin, ganet e 1972 er Mañs, zo kelenner skol-veur war ar brezhoneg. Labourat a ra war lennegezh hag istor Breizh kempred ha war gelennouriezh ar brezhoneg. Darn eus e embannadennoù zo bet savet e brezhoneg.

## Red-micher

Kelenner eil-derez war an Istor-Douaroniezh ha war ar brezhoneg eo bet. E 2009 en doa soutenet un dezenn anvet La représentation des peuples exotiques et des missions dans Feiz ha Breiz (1865-1864) (fr) dindan renerezh Gwendal Denez.

## Embannadennoù
### Levrioù

* (fr) Le chouan et le sauvage, Roazhon, TIR, 2011, 639 p. Tezenn doktorelezh azasaet evit an embann.
* (fr) La Littérature en langue bretonne des origines à nos jours, Gourin, Éditions des Montagnes noires, 2024, gant Tristan Loarer, Myriam Guillevic ha Pascal Rannou, (ISBN 978-2-49469-31-11)

### Aktaoù kendael

* (fr) « Feiz ha Breiz ou la genèse d’une langue journalistique », La Bretagne Linguistique n° 16, Brest, CRBC-UBO, 2011, p. p. 19-36.
* (fr) « Que nous apprennent les résultats du Diplôme de Compétence en Langue sur les nouveaux locuteurs du breton. Une première approche qualitative ». E-barzh Sobra N., Transmettre les langues : pourquoi et comment ? : Questions politiques, familiales et migratoires, EME éditions, p. p. 243-260.
* (fr) « Pobl Vreizh, le petit frère bretonnant du Peuple breton ». E-barzh Tudi Kernalegenn & Romain Pasquier (renerezh), L'Union Démocratique Bretonne – Un parti autonomiste dans un État unitaire, Roazhon, PUR, 2013, p. 171-186.
* (fr) « Les taolennoù, une pédagogie de la mission en Basse-Bretagne du XVIIe au XXe siècles ».E-barzh Pirotte J. Sappia C. et Servais O. (renerezh), Images et diffusion du christianisme – Expressions graphiques en contexte missionnaire XVIe – XXe siècles, Pariz, Karthala, 2012, p. p. 91-106
* (fr) « Les nouveaux aspects de la littérature en langue bretonne ». E-barzh Landrecies J. (renerezh), Bien dire et bien aprandre. Présence des littératures contemporaines en langues régionales de France, Lille, Centre d'études médiévales et dialectales de Lille 3, 2012, p. p. 43-54.
* (fr) « Feiz ha Breiz et l’alter-ego protestant ». E-barzh Eyezo'o S. & Zorn J-F (renerezh), Concurrences en mission. Propagandes, conflits, coexistences (XVIe-XXIe siècle), Pariz, Karthala, 2011, p. 125-138.
* (fr) « Le message de l’Easter Week : L’Irlande comme modèle d’émancipation politique et sociale dans l’entre-deux guerres ». E-barzh Bévant Y., Gwendal Denis, Herve Bihan (renerezh), Cultures, langues et imaginaires de l’Arc Atlantique, Roazhon, TIR, 2010, p. 105-126
# Republik Sokialour Viêt Nam

Republik Sokialour Viêt Nam, pe berroc'h Viêt Nam, pe Vietnam, zo ur vro eus Gevred Azia, en ul lodenn eus ledenez Indez-Sina, un tiriad levezonet koulz gant sevenadur Bro-Sina hag hini India. Ezel an ASEAN hag an ABU eo. Embannet e oa bet Republik Sokialour Viêt Nam (vietnameg: Cộng Hòa Xã Hội Chủ Nghĩa Việt Nam) e 1976 goude brezelioù hir a-enep an alouber japanat e 1940, an trevadenner gall e 1946 hag ar Stadoù-Unanet e 1954.
Hanoi eo kêr-benn ar vro. En-dro dezhi emañ Republik Pobl Sina, Laos, Kambodja ha pleg-mor Tonkin.
Lu bro Vietnam a vez graet "Lu Pobl Vietnam" anezhañ.

## Tud dibar

* C'hoarierion echedoù:
** Phạm Minh Hoàng;
** Nguyen Ngoc Truong Son;
** Paul Truong.
Afghanistan • Arabia Saoudat • Armenia$^2$ • Azerbaidjan$^1$ • Bahrein • Bangladesh • Bhoutan • Brunei • Egipt$^3$ • Emirelezhioù Arab Unanet • Filipinez • India • Indonezia$^5$ • Iran • Iraq • Israel • Japan • Jordania • Jorjia$^1$ • Kambodja • Kazac'hstan$^1$ • Kiprenez$^2$ • Kirgizstan • Korea an Norzh • Korea ar Su • Koweit • Laos • Liban • Malaysia • Maldivez • Mongolia • Myanmar • Nepal • Oman • Ouzbekistan • Pakistan • Qatar • Rusia$^1$ • Republik Pobl Sina • Republik Sina (Taiwan) • Singapour • Siria • Sri Lanka • Tadjikistan • Thailand • Timor ar Reter$^4$ • Turkia$^1$ • Turkmenistan • Viêt Nam • Yemen
Stadoù ha n'int ket anavezet: Nagorno-Karabac'h$^2$
Tiriadoù gant ur statud ispisial: Hong Kong • Makao • Palestina
# Kurded

Ar Gurded (kurdeg: کورد Kurd) a zo ur bobl eus ar Reter-Kreiz hag a vev evit al lodenn vrasañ anezho e Kurdistan an Norzh (e stad Turkia), e Kurdistan ar Su (e stad Iraq), e Kurdistan ar C'hornaoueg (e stad Siria), e Kurdistan ar Reter (e stad Iran), hag evit un darn en Armenia, Jorjia hag Azerbaidjan. Un diaspora kurd bras a-walc'h a zo (2 vilion bennak a dud). En holl e vefe etre 30 ha 32 vilion a Gurded. Ar c'hurdeg eo o yezh, ur yezh indezeuropek eus isskourr yezhoù iranek ar gwalarn. An darn vrasañ eus ar Gurded a zo muzulmaned sunnit met bihanniveroù all a zo. Stourm a ra ar Gurded evit kaout muioc'h a wirioù politikel ha sevenadurel.

## Gwelet ivez

* Kurdeg
* Kurdistan

## Liammoù diavaez

a vo kavet e Wikimedia Commons.
* (fr) Institut kurde
* (fr) Le peuple kurde
* 1 2 3 4 5 (fr)https://www.lemonde.fr/les-decodeurs/visuel/2018/01/22/les-kurdes-peuple-sans-etat-pris-entre-quatre-pays_5245189_4355770.html
* ↑ (fr)https://www.lefigaro.fr/international/2014/10/12/01003-20141012ARTFIG00148-les-kurdes-d-allemagne-se-mobilisent-pour-ceux-de-la-bas.php
* ↑ (fr)http://edition.cnn.com/2013/01/10/world/europe/france-kurd-deaths/
* ↑ (en) Tudoniour, « Sued », 14 A viz Genver 2015 .
# Touseg gwiliouder

Touseg gwiliouder :
| Un touseg gwiliouder. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Amphibia |
| Urzhad : | Anura |
| Kerentiad : | Alytidae |
| Genad : | Alytes |
| Anv skiantel ||
| Alytes obstetricans (Laurenti, 1768) ||
| D'ar vevoniezh e tenn ar pennad-mañ. ||
An touseg gwiliouder$^,$ a zo un divelfenneg, Alytes obstetricans an anv skiantel anezhañ.

## Boued

Debriñ a ra amprevaned dreist-holl (fubu, c'hwiled...). Gallout a ra klokaat gant melc'hwed, maligorned, buzhug, kevnid pe c'hoazh laou-dar.

## Annez

Bevañ a ra e kornôg Europa.
* ██ Tiriad Alytes obstetricans
An touseg-se a vez kavet e takadoù gleb, e-lec'h ma c'hell en em zouarañ e douaroù blod, tost da boulloù hag er pradoù. Gwellet e vez anezho er bodoù skañv, evel ma vez kavet er mengleuzioù, er reier, er mogerioù kozh, war ribl ar stankoù, leton pe lanneier, met morse ne vezont en takadoù heveuz. A-wechadigoù int kavet er c'hoadoù e-kichen tier dilezet. Bevañ a reont er Pireneoù betek 2600m hag e traoniennoù an Alpoù, ar Jura ha Tolzennad Kreiz betek 1600 metr. Ampart int war ar c'hrapañ (er c'hleuzioù...).
Peurliesañ int kuzhet dindan ar mein, etre an daroù, e sichenn ar mogerioù kozh, e-touesk ar gwriziennoù ha dindan tammoù koad brein. Gallout a reont kleuzañ douarennoù gant o favioù dirak. Ne vern d'ar benndologed an dour-red pe difiñv, laosket int e poulloù er pradoù pe en taouarc'h, gwazhoù-dour, stankoù bihan pe c'hoazh dour er c'hleuzioù. Gouzañv a ra mad ar benndologed dourioù saotret. Kenbevañs a zo gant Mab-den e lec'hioù evel al liorzhoù ha gourliorzhoù, pe er beredoù.

## Gouennadur

Klevet e vez ar biri o c'hwitellat un doare tio...tio...tio...(damheñvel ouzh kan an toud korr), da gendrec'hiñ ur barez adalek miz Meurzh. Kroget e vez da ganañ en tu all da 4°C. Gellet a raer e glevet adalek miz C'hwevrer ha betek miz Du, moarvat miz Kerzu e gevred Bro-C'hall, padal etre miz Mae ha miz Eost en hanternoz hag er menezioù.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Erbedet gant TermOfis Ofis Publik ar Brezhoneg.
* ↑ ALYTE (Alytes obstetricans) touseg gwiliouder m. Dictionnaire français-breton (Martial Ménard), 2012, pajenn 66 ; Crapaud accoucheur, touseg gwiliouder, ibid. p. 36b.
# Placy-Montaigu

Placy-Montaigu :
| Ar maerdi, ||
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Saint-Lô |
| Kanton | Condé-sur-Vire |
| Kod kumun | 50404 |
| Kod post | 50160 |
| Maer Amzer gefridi | |
| Etrekumuniezh | Saint-Lô Agglo |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 109 m — brasañ 228 m |
| Gorread | 8,99 km² |
| kemmañ |
Placy-Montaigu a oa ur gumun e departamant Manche e Bro-C'hall.

## Istor
### XIX$^{vet}$ kantved

* E 1834 e voe kendeuzet kumunioù Placy ha Montaigu d’ober ur gumun nevez anvet Placy-Montaigu.

### XX$^{vet}$ kantved
#### Brezel-bed kentañ

* Mervel a reas 21 gwaz eus ar gumun abalamour d'ar brezel, eleze 5,53% ag ar boblañs hervez an niveradeg bet graet e 1911; unan anezhe a yeas diwar wel e Mogimont e Belgia d'an 22 a viz Eost 1914, e penn- kentañ ar brezel, soudard e oa er 225vet Rujumant Troadegiezh.

#### Eil brezel-bed

* Mervel a reas ur c'hanolier eus ar gumun e miz Du 1939 ha pevar den nann-soudard e-kerzh Emgann Normandi e 1944.

### XXI$^{vet}$ kantved

* E 2017 e voe kendeuzet kumunioù Placy-Montaigu ha Saint-Amand d'ober kumun nevez Saint-Amand-Villages.

## Monumantoù ha traoù heverk

* Plakenn ar re varv e "La Croix", luc’hskeudenn.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
# Glisenti Modello 1910

Ar Glisenti Modello 1910 zo ur bistolenn damaotomatek ijinet gant an ofiser italian Abiel Bethel Revelli e 1905. Implijet e voe gant an arme italian adalek 1910 hag e-pad ar Brezel-bed Kentañ, dindan an anv Pistola Automatica Modello 910.

## Istor

Abiel Bethel Revelli, un ofiser italian, a echuas da labourat war pimpatrom an arm e 1905. Kambret e oa da gentañ e 7,65 mm. Gwerzhañ a reas e vreved da Glisenti. E 1907 e voe gwerzhet adarre da MBT, a lakaas an arme italian da esaeañ ar bistolenn. Un nebeud kemmoù a voe degaset dezhi, evel ur cheñchamant kalibr : kambret e voe e 9 mm Glisenti, ur munision savet eviti, evit bezañ galloudusoc'h. 7 kartouchenn a c'halle bezañ lakaet en he c'harger fiñv, ar pezh a oa ur geidenn glasel e armoù-dorn an armeoù d'ar mare-se (evel ar Colt M1911 stadunanat, pe al Luger P08 alaman hag ar Steyr M1912 aostrian-hungariat 8 tenn dezhe).
War-dro 33.000 skouerenn eus ar Glisenti M1910 a voe pourvezet d'an arme italian betek 1915. Diskouez a reas kaout kudennoù mont en-dro alies. Savet e oa bet evit bezañ digoret buan a-walc'h en ur dreiñ ur viñs nemetken, met breskoc'h e oa he framm abalamour da se. Ar c'hartouchennoù 9 mm Glisenti a oa heñvel-poch ouzh ar re 9 mm Parabellum, met produiñ a raent un energiezh kalz izeloc'h. Pa veze faziet ha kambret ur munision 9 mm Parabellum en arm e oa ur riskl tarzhadenn uhel. Ar bras eus ar Glisenti M1910 a voe tennet kuit eus ar servij etre an daou vrezel-bed.
Un adstumm anezhi anvet Brixia Modello 1913 a voe savet evit ar Morlu italian. War-dro 5.000 anezhe a voe produet e 1913 ha 1914.

## Daveennoù

* 1 2 (en) POPENKER Maxim, Glisenti M1910 – Brixia M1913, Modern Firearms (lennet d'ar 21/10/2024)
* ↑ (fr) Glisenti 1910, Arme et Passion (lennet d'ar 21/10/2024)
* ↑ (fr) Mc NAB Chris, Armes à feu Encyclopédie visuelle, L'Imprévu, 2022, p. 77
# Beretta M1915

Ar Beretta Modello 1915 zo ur bistolenn damaotomatek produet adalek 1915 gant an embregerezh italian Beretta.

## Istor ha perzhioù nesañ

Krouet eo bet an M1915 gant an ijinour Tullio Marengoni diwar ar wikefre savet un nebeud bloavezhioù a-raok gant John Browning evit ar bistolenn Browning Hi-Power. Kambret e oa da gentañ evit kartouchennoù 7,65 mm Browning met ur stumm anezhi zo bet kambret e 9 × 19 mm Glisenti, diwar c’houlenn an arme italian a implije ar munision-se betek-neuze en he fistolenn Glisenti M1910.
Daou berzh ispisial a oa d’ar Beretta M15 : he zoull-distrinkañ a oa a-us d’ar riklerez, ha n’eo ket war he c’hostez evel war galz armoù-dorn damaotomatek, ha ne oa ket kraban ebet, setu e veze skarzhet an douilhezioù goullo gant gazoù an darzhadenn goude pep tenn.

## Implij

Implijet e voe ar Beretta M1915 gant an arme italian adalek 1915 da vare ar Brezel-bed Kentañ. Ar Beretta M1934 a gemeras he flas tamm-ha-tamm adalek kreiz ar bloavezhioù 1930, met implijet e voe an M1915 gant an arme da vare an Eil Brezel-bed ivez. Servijout a reas an arm en emgannoù brezel Spagn pa voe skoazellet ar frankisted gant renad Mussolini dre bourvezañ armoù a bep seurt dezhe.
E 1924 e voe amprouet an arm gant ur bodad gall abalamour e klaske an arme c’hall un arm-dorn damaotomatek nevez abaoe 1921. Ne voe ket dalc’het an M1915. Hervez an arbennigour Jean Huon e oa bet kaset amprouadennoù ar Beretta M1915 gant kartouchennoù alaman 9 × 19 mm Parabellum, a oa re c’halloudus e-keñver ar re 9 mm Glisenti.

## Stummoù all
### Beretta M1915/19

Gwellaet e voe ar stumm orin oc'h ouzhpennañ dezhañ ur graban, o simplaat e sistem-surentez hag o lakaat un ibil e traoñ an dornell da aesaat ar c'hregiñ. Kambret e oa an M1915/19 evit kartouchennoù 7,65 Browning nemetken.

### Beretta M1919

Ur stumm evit ar marc’hadoù sivil e oa an M1919, kambret evit munisionoù 6,35 Browning. Gwerzhet e voe an M19 etre 1920 ha 1939 ha berzh a reas.

### Beretta M1923

Anvet e voe ivez 1919/23. War an M1923 e voe ouzhpennet ur c’hi diavaez. Kambret e oa e 9 mm Parabellum hag e 9 mm Glisenti.

## Daveennoù

* 1 2 (fr) MALHERBE Michel, Les pistolets Beretta, Pardès, 1991, pp. 32-39
* ↑ (fr) McNAB Chris, Armes à feu Encyclopédie visuelle, L'imprévu, 2022, p. 79
# Egidio Cuadrado

Egidio Rafael Cuadrado Hinojosa (ganet e Villanueva d'ar 26 a viz C'hwevrer 1953 - marvet d'ar 21 a viz Here 2024) a oa un akordeoñser kolombian hag a sone vallenato. Abaoe 1985 e sone el laz "Carlos Vives y La Provincia". Aktour eo bet ivez er stirad kolombian Escalona.
Gant Carlos Egidio ha Carlos Vives ez eus bet gounezet kalz a brizioù ha tapet Grammy meur a wech.

## Notennoù

* ↑ Ivonne, Valdés (21 de octubre de 2024). Muere Egidio Cuadrado, acordeonista de Carlos Vives por años y referente de la música vallenata. Kavet : 21 de octubre de 2024.
* ↑ Artuz Fernández, Andrés (22 de junio de 2015). Egidio Cuadrado, el hombre que toca sus 12 acordeones donde lo pongan. Kavet : 8 de mayo de 2016.
* ↑ Egidio Cuadrado – Biografía (2 de diciembre de 2011). Kavet : 8 de mayo de 2016.
* ↑ Carlos Mario (7 de agosto de 2015). “No podemos olvidar el vallenato que nos dio la fama”. Kavet : 8 de mayo de 2016.
* ↑ Tiempo, Casa Editorial El. El rey vallenato que se volvió rockero nos canta su vida. Kavet : 30 de abril de 2017.
# Caravaggisti

Caravaggisti a vez graet eus un toullad livourien eus deroù ar XVIIvet kantved en Italia hag a oa levezonet gant doare-livañ Michelangelo Merisi, ha caravagismo a vez graet eus o doare-livañ.

## Livourien
### En Italia

Sed ar re vrudetañ: Orazio Gentileschi hag e verc'h Artemisia, Bartolomeo Manfredi, Carlo Saraceni, Francesco Boneri, lesanvet Cecco del Caravaggio, Giovanni Baglione, Giovanni Serodine; Flandreziz diazezet e Roma evel Gerrit van Honthorst hag Hendrick ter Brugghen; Napleziz evel Battistello Caracciolo, Carlo Sellitto ha Jose de Ribera lesanvet lo Spagnoletto.

### E broioù all

Arzourien eus broioù all a voe levezonet gantaén ivez:
* e Bro-C'hall: Louis Le Nain, Valentin de Boulogne, Simon Vouet ha Georges de La Tour, brudet e implij eus gouloù ur gantol.
* e Spagn : Francisco de Zurbarán, Bartolomé Esteban Murillo ha Diego Velázquez, Francisco Ribalta, Juan Bautista Maíno;
* e Flandrez : Matthias Stomer, Adam Elsheimer, Pieter Paul Rubens, ha war o lerc'h Antoon van Dyck, Rembrandt ha Jan Vermeer.
# FK Žalgiris

Futbolo klubas Žalgiris pe Futbolo klubas Žalgiris Vilnius zo ur c’hlub mell-droad bet krouet e 1947 e kêr Vilnius.

## Stad

C'hoari a reont e stad LFF stadionas, digoret e 2004, gant 5 000 plas.

## Titloù

* Kampion Lituania (11):
** 1991, 1992, 1999, 2013, 2014, 2015, 2016, 2020, 2021, 2022, 2024
* Kib mell-droad Lituania (LFF taurė) (14):
** 1990–91, 1992–93, 1993–94, 1996–97, 2003, 2011–12, 2012–13, 2013–14, 2014–15, 2015–16, 2016, 2018, 2021, 2022
* Supertaurė (8):
** 2003, 2013, 2014, 2015, 2016, 2017, 2020, 2023

## Stadegoù (2009–...)
### VMFD (2009–2014)

| Bloaz | Rumm. | Kamp. | Platz. |
| 2009 | 2. | Pirma lyga | 6. |
| 2010 | 1. | A lyga | 3. |
| 2011 | 1. | A lyga | 2. |
| 2012 | 1. | A lyga | 2. |
| 2013 | 1. | A lyga | 1. |
| 2014 | 1. | A lyga | 1. |

### FK Žalgiris (2015–...)

| Bloaz | Rumm. | Kamp. | Platz. |
| 2015 | 1. | A lyga | 1. |
| 2016 | 1. | A lyga | 1. |
| 2017 | 1. | A lyga | 2. |
| 2018 | 1. | A lyga | 2. |
| 2019 | 1. | A lyga | 2. |
| 2020 | 1. | A lyga | 1. |
| 2021 | 1. | A lyga | 1. |
| 2022 | 1. | A lyga | 1. |
| 2023 | 1. | A lyga | 2. |
| 2024 | 1. | A lyga | 1. |

## Notennoù ha daveennoù

* ↑ Čempionai
* ↑ LFF aturė
* ↑ Supertaurė
* ↑ 2009 RSSSF
* ↑ 2010 RSSSF
* ↑ 2011 RSSSF
* ↑ 2012 RSSSF
* ↑ 2013 RSSSF
* ↑ 2014 RSSSF
* ↑ 2015 RSSSF
* ↑ 2016 RSSSF
* ↑ 2017 RSSSF
* ↑ 2018 RSSSF
* ↑ 2019 RSSSF
* ↑ 2020 RSSSF
* ↑ 2021 RSSSF
* ↑ 2022 RSSSF
* ↑ RSSSF
* ↑ http://www.rsssf.com/tablesl/lito2024.html#alyga

## Liammoù diavaez

* Lec'hienn ofisiel ar c'hlub
* Lec'hienn ofisiel A lyga
* Globalsportsarchive